4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 67 της 2/13 Μαρτ. 1990 (ΦΕΚ Α΄ 30) (Διόρθ. σφαλμ. στο ΦΕΚ Α΄ 73/7–5–90) Επέκταση των παροχών του Κλάδου Ασθενείας του Ταμείου Συντάξεως Αυτασφαλίσεως Υγειονομικών. Έχοντας υπόψη: 1.Τις διατάξεις του άρθρ. 5 του Ν.Δ. 3348/1955 «περί τροποποιήσεως και συμπληρώσεως της περί ΤΣΑΥ Νομοθεσίας» (Α΄ 242). 2.Τις διατάξεις της παρ. 1 του άρθρ. 5 του Ν.Δ. 306/1974 «Περί τροποποιήσεως και συμπληρώσεως διατάξεων τινών της περί ΤΣΑΥ νομοθεσίας» (Α΄ 40), όπως αντικαταστάθηκε με την παρ. 1 του άρθρ. 17 του Νόμ. 982/1979 «περί τροποποιήσεως και συμπληρώσεως της περί Ταμείου Συντάξεως και Αυτασφαλίσεως Υγειονομικών νομοθεσίας και ετέρων τινών διατάξεων» (Α΄ 239). 3.Τις διατάξεις των άρθρ. 23 (παρ. 1), 24 (παρ. 1 και 2 περίπτ. γ) και 27 (παρ. 1 περίπτ. δ) του Νόμ. 1558/1985 «Κυβέρνηση και Κυβερνητικά Όργανα» (Α 137) και του άρθρ. 5 του Π.Δ. 437/1985 «Καθορισμός και ανακατανομή των αρμοδιοτήτων των Υπουργείων» (Α 157). 4.Τις διατάξεις του άρθρ. 14 του Π.Δ. 105/1985 «Οργανισμός της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων» (Α΄ 46). 5.Τις αποφάσεις του Δ.Σ. του ΤΣΑΥ με αριθ. 276, 321, 343, 737 και 544, που έλαβε στις συνεδριάσεις του με αριθ. 21η/14.5.87, 25η/11.6.87, 26η/18.6.87, 50η/1.12.87 και 35η/30.8.88 αντίστοιχα. 6.Τη γνώμη του Συμβουλίου Κοινωνικής Ασφάλισης, που διατυπώθηκε στις συνεδριάσεις του με αριθ. 17η/10.8.88, 29η/23.11.88, 44η/1.4.89 και 48η/17.5.89 της ΚΕ περιόδου. 7.Την με αριθ. 625/1989 γνωμοδότηση του Συμβουλίου της Επικρατείας, με πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: Λουτροθεραπεία–Αεροθεραπεία Άρθρ.1.–1.Στους άμεσα ασφαλισμένους στον Κλάδο Ασθενείας του ΤΣΑΥ (εργαζόμενοι και συνταξιούχοι) παρέχεται λουτροθεραπεία σε ιαματικές πηγές της χώρας, που επιλέγουν οι ίδιοι οι ασφαλισμένοι, εφόσον είναι ανάγκη για τη θεραπεία τους, ή για αποκατάσταση της ικανότητας για εργασία. Η λουτροθεραπεία παρέχεται κατά τη διάρκεια της λουτρικής περιόδου. Τα χρονικά όρια αυτής, ο αριθμός των λουτρών, που κατά ανώτατο όριο δεν μπορεί να υπερβεί τα είκοσι, καθώς και κάθε άλλη σχετική λεπτομέρεια καθορίζονται με γενική απόφαση του Δ.Σ. του ΤΣΑΥ . Για την παροχή λουτροθεραπείας καταβάλλεται στους δικαιουμένους το αντίτιμο της δαπάνης, για την εκτέλεση των λουτρών Α΄ Κατηγορίας σε ιαματικές πηγές τουριστικής σημασίας. Για τις ιαματικές πηγές τοπικής σημασίας καταβάλλεται η δαπάνη, με βάση τις τιμές, που καθορίζονται από τους κατά τόπους Νομάρχες, οι οποίες θα διαπιστώνονται από σχετική βεβαίωση. Όταν η λουτροθεραπεία γίνεται σε ιαματικές πηγές, που βρίσκονται κοντά στον τόπο κατοικίας του ασθενούς, εφόσον είναι δυνατή η αυθημερόν μετάβαση και επιστροφή του, καταβάλλονται σ’ αυτόν οι δαπάνες μετάβασης και επιστροφής, για κάθε μέρα (αντίτιμο εισιτηρίου λεωφορείων, σιδηροδρόμων, πλοίων κ.λπ.). Όταν η λουτροθεραπεία γίνεται σε ιαματικές πηγές, που βρίσκονται σε μεγάλη απόσταση από τον τόπο της κατοικίας του ασθενούς, ώστε να χρειάζεται η παραμονή και διανυκτέρευσή του στις ιαματικές πηγές, παρέχονται σ’ αυτόν: α)Τα έξοδα μετάβασης και επιστροφής (αντίτιμο εισιτηρίου λεωφορείων, σιδηροδρόμων, πλοίων κ.λπ.). β)Ειδικό ημερήσιο επίδομα λουτροθεραπείας ίσο με το 0,80 της μηνιαίας εισφοράς του Κλάδου Ασθενείας του ΤΣΑΥ , που ισχύει κάθε φορά, για όσους ασκούν ελεύθερο επάγγελμα.  2.Επίσης το Ταμείο χορηγεί επίδομα αεροθεραπείας στα δικαιούχα πρόσωπα, και με τη διαδικασία που καθορίζονται με την κοινή απόφαση των Υπουργών Οικονομικών και Υγείας, Πρόνοιας και Κοινωνικών Ασφαλίσεων, που εκδίδεται κάθε χρόνο, σε εκτέλεση των διατάξεων του Α.Ν. 1254/1967 (Α΄ 151), όπως αυτές ισχύουν κάθε φορά. Το ύψος του πιο πάνω επιδόματος είναι ίσο με το 15/πλάσιο του ειδικού ημερήσιου επιδόματος λουτροθεραπείας, που καθορίζεται από την περίπτ. β΄ της παρ. 1 του άρθρου αυτού. 3.Η παροχή της λουτροθεραπείας και αεροθεραπείας αποφασίζεται από τον Διευθυντή του Κλάδου Ασθενείας του ΤΣΑΥ , μετά από προηγούμενη διαπίστωση της ανάγκης της από την Υγειονομική Επιτροπή, με βάση τη γνωμάτευση του θεράποντα γιατρού. Στη γνωμάτευση της Υγειονομικής  Επιτροπής        καθορίζονται       λεπτομερώς         η (Μετά τη σελ. 724,02(β) Σελ. 724,03 Τεύχος 1132–Σελ. 49 Ιατροφαρμακευτική Περίθαλψη 34.Η.γ.4 πάθηση, το είδος και ο αριθμός των λουτρών για κάθε περίπτωση, η χρονική διάρκεια εκτέλεσης των λουτρών και γενικά κάθε αναγκαία λεπτομέρεια για την πραγματοποίσηση της παροχής. Φάρμακα–Εμβόλια Άρθρ.2.–1.Το ΤΣΑΥ παρέχει στους δικαιούχους υγειονομικής περίθαλψης φάρμακα πρωτοπαθούς στείρωσης, σεξουαλικής ανεπάρκειας και ανικανότητας με τιμές της κρατικής διατίμησης, ύστερα από έγκριση του ελεγκτή ιατρού. 2.Επίσης παρέχει όλα τα εμβόλια (αντιγριπικά, υπατίτιδας κ.λπ.), εφόσον κρίνονται απαραίτητα για την πρόληψη και θεραπεία των ασφαλισμένων, σε τιμές κρατικής διατίμησης, ύστερα από έγκριση του ελεγκτή γιατρού. Πρόσθετη περίθαλψη Άρθρ.3.–1.Στους δικαιούχους περίθαλψης του Ταμείου χορηγούνται ή αντικαθίστανται τα πιο κάτω βοηθητικά–θεραπευτικά μέσα και όργανα: α)Ενοικίαση στρώματος AUTOMASEYR, κατά μήνα 5.000 δραχμ. β)Αμοιβή διπλωματούχου αδελφής ή μαίας για εκτέλεση υποδορίων ενδομυϊκών ενέσεων κατ’ οίκον, σύμφωνα με το τιμολόγιο του Δημοσίου. γ)Ορθοπεδικά είδη και προθέσεις (όπως κηλεπίδεσμοι, ζώνες ομφαλοκήλης και σπλαχνοπτώσεων, μετεγχειρητικές ζώνες για αποφυγή κοιλιοκηλών, ελαστικές περικνημίδες, ελαστικές κάλτσες, περιστραγαλίτιδες, επιγονατίδες, ταινίες, ζώνες εγκυμοσύνης). Η δαπάνη, που καταβάλει το Ταμείο για την αγορά των πιο πάνω ειδών, είναι σύμφωνη με το τιμολόγιο Κρατικού Εργοστασίου και για τα είδη που δεν συμπεριλαμβάνονται σ’ αυτό, η τιμή καθορίζεται με απόφαση του Δ.Σ. δ)Δερματοαντίδραση ΜΑΝΤΟΥ, πλαστικές σύριγγες μιας χρήσης, ταινίες TEST για εξετάσεις ούρων και αίματος για διαβητικούς, καθετήρες, ουροσυλλέκτες και συσκευές ούρων με τα εξαρτήματά τους, με τις τιμές του Κρατικού Τιμολογίου. ε)Διορθωτικά γυαλιά (σκελετό και φακούς) ένα ζεύγος για κοντά και ένα για μακριά, κάθε δύο χρόνια. Για παιδιά μέχρι 18 ετών οι σκελετοί δύνανται να χορηγούνται κάθε χρόνο. Σε περίπτωση αλλαγής του βαθμού ορατότητας οι φακοί χορηγούνται για όλους τους ασφαλισμένους σε χρονικό διάστημα μικρότερο των δύο χρόνων. Το ποσό που καταβάλλει το Ταμείο είναι για μεν τους διορθωτικούς φακούς 4.000 δραχ. για δε το σκελετό 3.000 δραχμ. Σελ. 724,04 Τεύχος 1132–Σελ. 50 στ)Τροχήλατα αμαξίδια και αναπηρικές πολυθρόνες. Το ύψος της δαπάνης που καταβάλλει το Ταμείο δεν μπορεί να υπερβεί για μεν την αναπηρική πολυθρόνα τις 60.000 δραχμ., για δε το τροχήλατο αμαξίδιο τις 100.000 δραχμ. Αντικατάσταση της μεν αναπηρικής πολυθρόνας επιτρέπεται μετά πάροδο τετραετίας από την προηγούμενη αγορά, του δε τροχήλατου αμαξιδίου μετά πάροδο δεκαετίας. ζ)Περούκες, βάσει τιμολογίου και μέχρι του ποσού των 40.000 δραχμ. η)Τεχνητό μαστό, βάσει τιμολογίου και μέχρι του ποσού των 30.000 δραχμ.  θ)Συσκευή οξυγονοθεραπείας. Η δαπάνη ορίζεται στο ποσό των 100.000 δραχμ. ι)Ακουστικά βαρυκοΐας, σ’ όλους τους ασφαλισμένους (άμεσοι, συνταξιούχοι και προστατευόμενα μέλη αυτών) βάσει τιμολογίου μέχρι το ποσό των 40.000 δραχμ. Αντικατάσταση επιτρέπεται κάθε 5 χρόνια. ια)Φακοί επαφής σε παθήσεις του κερατοειδούς, που δε διορώνονται με γυαλιά. Το Ταμείο καλύπτει δαπάνη, βάσει απόδειξης και μέχρι το ποσό των 35.000 δραχμ. 34.Η.γ.4 Ιατροφαρμακευτική Περίθαλψη ιβ)Θεραπευτικοί φακοί μετεγχειρητικής αφακίας και σκελετοί γυαλιών ύστερα από γνωμάτευση ιατρού κρατικού νοσοκομείου ή ιδιωτικής κλινικής. Το Ταμείο καταβάλλει για μεν την αγορά των θεραπευτικών φακών ποσό 8.000 δραχμ. το ζεύγος, για δε το σκελετό ποσό 3.000 δραχμ. ιγ)Ρυθμιζόμενη συσκευή αποσιδήρωσης, σε εξαιρετικές μόνο περιπτώσεις, ύστερα από γνωμάτευση ειδικού γιατρού του Κέντρου μεταγγίσεως Κρατικού Νοσοκομείου. Το Ταμείο καταβάλλει ποσό ίσο με αυτό της απλής συσκευής, προσαυξημένο κατά ποσοστό 20%. 2.Για τη χορήγηση των παραπάνω παροχών απαιτούνται: για τις υπό στοιχ. α μέχρι και ε παροχές γνωμάτευση γιατρού, για τις υπό στοιχ. στ΄ μέχρι και θ΄ παροχές γνωμάτευση γιατρού και έγκριση της Υγειονομικής Επιτροπής και για τις υπό στοιχ. ι και ια γνωμάτευση ιατρού Κρατικού Νοσοκομείου. «3.Στους δικαιούχους περίθαλψης του Ταμείου, που πάσχουν από νεανικό διαβήτη, χορηγείται η συσκευή μετρητού σακχάρου, την οποία χρησιμοποιούν οι ασθενείς για αυτοέλεγχο του σακχάρου, ύστερα από γνωμάτευση θεράποντος γιατρού και έγκριση από τον ελεγκτή γιατρό του Δημοσίου. Για τη χορήγηση της συσκευής απαιτείται η υποβολή στο Ταμείο, από τον ενδιαφερόμενο ασφαλισμένο, τριών προσφορών της αγοράς, από τις οποίες προτιμάται η κατώτερη» Η παρ. 3, προστέθηκε από το άρθρ. 3 του Π.Δ. 78/27 Φεβρ.–13 Μαρτ. 1991 (ΦΕΚ Α΄ 33). Ιδρύματα χρονίως πασχόντων Άρθρ.4.–1.Το ΤΣΑΥ αναλαμβάνει τη δαπάνη περίθαλψης σε Ιδρύματα χρονίως πασχόντων των ασφαλισμένων του στον Κλάδο Ασθενείας, οι οποίοι πάσχουν από χρόνια και ανίατα νοσήματα, με βάση τη γνωμάτευση θεράποντος γιατρού και μετά από έγκριση της Υγειονομικής Επιτροπής. 2.Η ημερήσια δαπάνη δεν μπορεί να υπερβαίνει το ημερήσιο νοσήλιο Α΄ θέσης Γενικών Ιδιωτικών Κλινικών των Νομών Αττικής και Θεσσαλονίκης. Οδοντιατρική Περίθαλψη Άρθρ.5.–1.Το ΤΣΑΥ πέραν της ήδη παρεχόμενης οδοντιατρικής περίθαλψης, παρέχει και πλήρη προσθετική περίθαλψη σε όλους τους ασφαλισμένους του, σύμφωνα με το Τιμολόγιο του Δημοσίου. 2.Επίσης παρέχει στους ασφαλισμένους ορθοδοντική περίθαλψη, εφόσον κρίνεται αναγκαία για θεραπευτικούς και όχι αισθητικούς λόγους. Ειδικά για τα παιδιά, ηλικίας μέχρι 18 ετών, παρέχεται ορθοδοντική περίθαλψη και για λόγους αισθητικούς. Η δαπάνη για την παροχή της ορθοδοντικής θεραπείας καθορίζεται με απόφαση του Δ.Σ. του Ταμείου και δεν μπορεί να υπερβαίνει το ποσό των 120.000 δραχμ. 3.Η χρησιμοποίηση χρυσού, πλατίνης ή άλλων πολυτίμων μετάλλων, για κάθε είδος οδοντιατρικής εργασίας, βαρύνει αποκλειστικά τον ασφαλισμένο. Άρθρ.6.–Η ισχύς του παρόντος Π.Δ/τος, αρχίζει από την πρώτη του μεθεπόμενου μήνα της δημοσιεύσεώς του στην Εφημερίδα της Κυβερνήσεως. 